Jovadin — Monsieur de Pourceaugnac/25
ŠENA TREĆA
DVA BRGAĆANINA i JOVADIN (od žene)
 
PRVI BRGAĆANIN: Pobratime, hod'mo brzo put Danača da prispijemo vidjet onega Sarajevca Jovadina koji je bio osudjen na vješala i sad ga se, kako sam čuo, ima veće objesit. 
DRUGI BRGAĆANIN: Ajde, hod'mo, ma nemojmo, zdravo ti, hodit pod vješala, moćemo ga i ondi s vrata od Danača dobro gledat. 
PRVI BRGAĆANIN: Čuo sam rijet da su za tega Jovadina promijenili jučer novu gredu na vješalima, na kojoj će ti nam on najprvi izvestit kolo. 
DRUGI BRGAĆANIN: Na vjeru će bit lijepo vidjet tega Levantina dje visi. 
PRVI BRGAĆANIN: Hoće, zdravo mi, i vidjet ga dje igra s nogami po jajeru prid svijem pukom. 
DRUGI BRGAĆANIN: Nije najgore, zdravo mi; vele da se triš oženio. 
PRVI BRGAĆANIN: Htio je vrag tri žene njemu samomu i sve tri odmaha; bre, ne bi li mu dosta i saviše i jedna, još da je najveći junak u njemu? 
DRUGI BRGAĆANIN: Sluge vi smo, gospo. 
PRVI BRGAĆANIN: Što ste se tako osamile? 
JOVADIN: Izčekivam moju čeljad, gospari. 
DRUGI BRGAĆANIN: Do moje duše, vrle mekne! (Dohodu oko Jovadina.) 
JOVADIN: Polako, gospari. 
PRVI BRGAĆANIN: Hoćete li, gospo, i vi doć se arajdat na Danče? Vidjet ćete dje će ponajlahše jednoga objesit. 
JOVADIN: Hvale vi. 
DRUGI BRGAĆANIN: Ovo je jedan trgovac Levantin iz Sarajeva, koji će bit obješen, i juče su stavili za njega novu gredu, i da vidite kako golemu. 
JOVADIN: Ne marim ja tega gledat. 
PRVI BRGAĆANIN (zagleda Jovadinu na prsi): Zdravo ti, koje su ono dojke! 
JOVADIN: Miruj. 
PRVI BRGAĆANIN: Ja bih, gospo, i spavo s vami, kad biste hotjeli. 
JOVADIN: Veće je ovo saviše, i take se gnusobe ne govoru jednoj ženi od moje vrste. 
DRUGI BRGAĆANIN: Parjaj ti; ja ću spavat s njom za moje jaspri. 
PRVI BRGAĆANIN: Ne pustih te, duše mi. 
DRUGI BRGAĆANIN: Bre, imam spavat baš ja, ter ćeš bivat i bolji. 
PRVI BRGAĆANIN (Potežu obodvojica za ruke Jovadina): Hoću je ja baš, a ti ne učini ništa. 
DRUGI BRGAĆANIN: Ti? Lažeš; nećeš, već ja. 
PRVI BRGAĆANIN: Oprduj, lažeš ti posred usta, er nećeš, nego baš ja. 
JOVADIN: Ljudi, pomaga'; ovake sile nije ni u Turcima!
 

Jovadin